CELEX: 32012R0226
Language: sl
Date: 2012-03-15 00:00:00
Title: Izvedbena uredba Komisije (EU) št. 226/2012 z dne 15. marca 2012 o spremembi Uredbe (ES) št. 1730/2006 glede pogojev uporabe benzojske kisline (imetnik dovoljenja je Emerald Kalama Chemical BV)  Besedilo velja za EGP

16.3.2012   
            
            
               SL
            
            
               Uradni list Evropske unije
            
            
               L 77/6
            
         IZVEDBENA UREDBA KOMISIJE (EU) št. 226/2012
   z dne 15. marca 2012
   o spremembi Uredbe (ES) št. 1730/2006 glede pogojev uporabe benzojske kisline (imetnik dovoljenja je Emerald Kalama Chemical BV)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1730/2006 (2) je bila za deset let odobrena uporaba pripravka iz benzojske kisline, ki sodi v kategorijo dodatkov „zootehnični dodatki“, kot krmnega dodatka za odstavljene pujske, z Uredbo Komisije (ES) št. 1138/2007 (3) pa uporaba tega pripravka za prašiče za pitanje.
            
         
               (2)
            
            
               V skladu s členom 13(3) Uredbe (ES) št. 1831/2003 je imetnik dovoljenja predlagal spremembo pogojev za izdajo dovoljenja za pripravek iz benzojske kisline kot krmni dodatek za odstavljene pujske, in sicer tako, da se črta pogoj o vključitvi navedenega pripravka v krmne mešanice v obliki premiksa ter da se spremenijo pogoji za dopolnilno krmno mešanico. Zahtevku so bili priloženi ustrezni podporni podatki. Komisija je zahtevek poslala Evropski agenciji za varnost hrane („Agencija“).
            
         
               (3)
            
            
               Agencija je v svojem mnenju z dne 6. septembra 2011 (4) navedla, da ni razloga, da bi še naprej omejevala dodajanje pripravka iz benzojske kisline v krmne mešanice v obliki premiksa. Agencija je menila, da so omejitve uporabe dodatka v dopolnilni krmni mešanici, ki so bile določene z Uredbo (ES) št. 1138/2007, zadostne in veljajo tudi za odstavljene pujske.
            
         
               (4)
            
            
               Pogoji iz člena 5 Uredbe (ES) št. 1831/2003 so izpolnjeni.
            
         
               (5)
            
            
               Uredbo (ES) št. 1730/2006 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1730/2006 se nadomesti z besedilom v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. marca 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 325, 24.11.2006, str. 9.
   
      (3)  UL L 256, 2.10.2007, str. 8.
   
      (4)  EFSA Journal 2011; 9(9):2358.
   
      PRILOGA
      
         
            „PRILOGA
            
                        Identifikacijska številka dodatka
                     
                     
                        Ime imetnika dovoljenja
                     
                     
                        Dodatek
                     
                     
                        Sestava, kemijska formula, opis, analitska metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum poteka veljavnosti dovoljenja
                     
                  
                        mg/kg popolne krmne mešanice z vsebnostjo vlage 12 %
                     
                  
                        
                           Kategorija zootehničnih dodatkov. Funkcionalna skupina: drugi zootehnični dodatki (izboljšanje proizvodnih parametrov: prirast teže ali odstotek dodatka v krmi za rast)
                        
                     
                  
                        4d210
                     
                     
                        Emerald Kalama Chemical BV
                     
                     
                        benzojska kislina
                     
                     
                        
                                     
                                 
                                 
                                    
                                       Sestava dodatka
                                    
                                    benzojska kislina (≥ 99,9 %)
                                 
                              
                                     
                                 
                                 
                                    
                                       Lastnosti aktivne snovi
                                    
                                    benzenkarboksilna kislina, fenilkarboksilna kislina, C7H6O2
                                    
                                    Številka CAS 65-85-0
                                    Najvišja vsebnost v:
                                    
                                                 
                                             
                                             
                                                ftalni kislini: ≤ 100 mg/kg
                                             
                                          
                                                 
                                             
                                             
                                                bifenilu: ≤ 100 mg/kg
                                             
                                          
                              
                                     
                                 
                                 
                                    
                                       Analitska metoda
                                        (1)
                                    
                                    Kvantitativno določanje benzojske kisline v krmnem dodatku: titracija z natrijevim hidroksidom (monografija Evropske farmakopeje 0066)
                                    Kvantitativno določanje benzojske kisline v premiksu in krmni mešanici: tekočinska kromatografija z reverzno fazo z UV-detekcijo (RP-HPLC/UV) – metoda, ki temelji na standardu ISO9231:2008.
                                 
                              
                     
                        pujski
                        (odstavljeni)
                     
                     
                        —
                     
                     
                        —
                     
                     
                        5 000
                     
                     
                        
                                    1.
                                 
                                 
                                    Mešanica različnih virov benzojske kisline ne sme presegati dovoljene najvišje stopnje v popolni krmni mešanici, ki znaša 5 000 mg/kg popolne krmne mešanice.
                                 
                              
                                    2.
                                 
                                 
                                    Najmanjši priporočeni odmerek: 5 000 mg/kg popolne krmne mešanice.
                                 
                              
                                    3.
                                 
                                 
                                    Odstavljeni pujski se ne smejo krmiti neposredno z dopolnilno krmno mešanico, ki vsebuje benzojsko kislino, razen če je temeljito zmešana z drugimi krmili dnevnega obroka.
                                 
                              
                                    4.
                                 
                                 
                                    Za odstavljene pujske do 25 kg.
                                 
                              
                                    5.
                                 
                                 
                                    Zaradi varnosti se pri ravnanju z dodatkom priporoča uporaba zaščite za dihala in rokavic.
                                 
                              
                     
                        14.12.2016
                     
                  
      
      
         (1)  Podrobnosti o analitskih metodah so na voljo na naslednjem naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx“